Kamu bisa jelasin ke aku soal 23 Désémber dalam bahasa sunda?

23 Désémber nyaéta poé ka-357 dina sataun (ka-358 dina taun kabisat) dina kalénder Gregorian, sésana 8 poé.

1572 – Téologis Johann Sylvan diéksékusi di Heidelberg, Jérman alatan kayakinan Antitriniti-na nu teu paruk.

1598 – Perang Arauco: Gupernur Chili Martin Garcia Onez de Loyola nemasing pati dina Patempuran Curalaba ku Indian Mapuches pimpinan Pelantaru.

1876 – Poé kahiji Konferénsi Konstantinopel nu mana ngahasilkeun kasapukan diperlukeunna réformasi pulitik di Balkan.

1916 – Perang Dunia I: Patempuran Magdhaba: Pasukan Sakutu ngéléhkeun Turki di Bobojong Sinai.

1941 – Perang Dunia II: Sanggeus campuh salila 15 poé, Pasukan Karajaan Jepang hasil ngarebut Pulo Wake.

1947 – Transistor munggaran ditémbongkeun di Laboratorium Bell.

1954 – Operasi transplantasi ginjal nu munggaran hasil dipidangkeun ku J. Hartwell Harrison jeung Joseph Murray.

1968 – Dalapan puluh dua palaut di Kapal USS Pueblo  dibébaskeun sabada sawelas bulan ditahan di Koréa Kalér.

1972 – Lini 6,5 Mw narajang Managua, puseur nagri Nikaragua, nelasan leuwih ti 10.000 jalma.

1972 – Genep belas jalma nu harirup kénéh tina kacalakaan muragna pasawat di Pagunungan Andes disalametkun sanggeus 73 poéna kabéjakeun batahan ku cara ngadahar bangké baturna.

1979 – Perang Soviét–Afghan: Pasukan Uni Soviét nempatan Kabul, puseur nagri Afghanistan.

1984 – Sabada ngarandapan mesin nu kabakar, Pasawat Aeroflot 3519 nyoba rék ngadarat darurat di Bandara Internasional Krasnoyarsk, hanyakal tibeubeut, nelasan 110 tina 111 jalam di jero kapal.

1986 – Voyager, nu dipilotan ku Dick Rutan jeung Jeana Yeager, ngadarat di Markas Angkatan Udara Edwards di California, mangrupa kapal udara nu kahiji nu bisa ngapung teu reureuh-reureuh ngulilingan dunya bari jeung teu ngeusi bahan bakar boh di darat boh di jomantara.

1990 – Dina hiji referéndum, 88,5% kasaluruhan pamilih Slovénia, marilih pikeun merdéka ti Yugoslavia.

2002 –  A U.S. MQ-1 Predator ditémbak ku MIG-25 Irak dina tempur munggaran antara hiji dron ngalawan pasawat konvénsional.

2003 – Ladang gas alam PetroChina Chuandongbei ngabeledug di Guoqiao, Kai County, Chongqing, China, nelasan saheunteuna 234 jalma.

2015 – Bom ngajelegur di Bandara Sabiha Gökçen Istambul, nelasan saurang tukang beberesih bandara. Élang Bébas Kurdistan ngaku tanggung jawab kana kajadian ieu. .